02005D0050 — SK — 14.11.2017 — 002.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

►B ROZHODNUTIE KOMISIE zo 17. januára 2005 o zosúladení rádiového frekvenčného spektra v pásme 24 GHz na časovo obmedzené využitie pre automobilové radarové zariadenie krátkeho dosahu na území Spoločenstva (oznámené pod číslom dokumentu K(2005) 34) (Text s významom pre EHP) (2005/50/ES) (Ú. v. ES L 021 25.1.2005, s. 15)

Zmenené a doplnené:









▼B

ROZHODNUTIE KOMISIE

zo 17. januára 2005

o zosúladení rádiového frekvenčného spektra v pásme 24 GHz na časovo obmedzené využitie pre automobilové radarové zariadenie krátkeho dosahu na území Spoločenstva

(oznámené pod číslom dokumentu K(2005) 34)

(Text s významom pre EHP)

(2005/50/ES)







Článok 1

Účelom tohto rozhodnutia je zosúladenie podmienok pre dostupnosť a účinné využitie rádiového frekvenčného spektra v pásme 24 GHz pre automobilové radarové zariadenie krátkeho dosahu.

Článok 2

Na účely tohto rozhodnutia platia nasledovné definície:

1. „rádiové frekvenčné spektrum v pásme 24 GHz“ znamená frekvenčné pásmo 24,15 +/– 2,50 GHz;

2. „automobilové radarové zariadenie krátkeho dosahu“ znamená zariadenie zabezpečujúce radarové funkcie v motorových vozidlách za účelom zníženia rizika kolízie a iné aplikácie pre bezpečnosť dopravy;

3. „automobilové radarové zariadenie krátkeho dosahu uvedené do prevádzky v Spoločenstve“ znamená automobilové radarové zariadenie krátkeho dosahu pôvodne nainštalované alebo nahrádzajúce zariadenie takto nainštalované do vozidla, ktoré bude alebo bolo zaregistrované, uvedené na trh alebo uvedené do prevádzky v Spoločenstve;

4. „na nerušiacom a nechránenom základe“ znamená, že iným užívateľom pásma nesmie byť spôsobené žiadne škodlivé rušenie a neuplatňuje sa ani nárok na ochranu pred škodlivým rušením z iných systémov alebo služieb prevádzkovaných v tomto pásme;

▼M1

5. „referenčné dátumy“ sú 30. jún 2013 pre frekvenciu medzi 21,65 a 24,25 GHz a 1. január 2018 pre frekvenciu medzi 24,25 a 26,65 GHz;

▼B

6. „dátum prechodu“ je 30. jún 2007;

7. „vozidlo“ znamená ktorékoľvek vozidlo uvedené v článku 2 smernice 70/156/EHS;

8. „deaktivácia“ znamená ukončenie vysielania automobilového radarového zariadenia krátkeho dosahu;

9. „ochranná zóna“ znamená oblasť okolo rádioastronomickej stanice, ktorá je vymedzená polomerom zhodujúcim sa so špecifickou vzdialenosťou od stanice;

10. „pracovný cyklus“ znamená časový pomer jednohodinového intervalu, kedy je zariadenie aktívne v prevádzke.

Článok 3

Rádiové frekvenčné spektrum v pásme 24 GHz sa vymedzuje a je dostupné pre automobilové radarové zariadenie krátkeho dosahu uvedené do prevádzky v Spoločenstve, ktoré je v súlade s podmienkami stanovenými v článkoch 4 a 6, a to čo najskôr avšak najneskôr do 1. júla 2005, na nerušiacom a nechránenom základe.

Rádiové frekvenčné spektrum v pásme 24 GHz zostane takto k dispozícii do ►M1 referenčných dátumov ◄ podľa ustanovenia článku 5.

Po ►M1 týchto dátumoch ◄ prestane byť rádiové frekvenčné spektrum v pásme 24 GHz dostupné pre automobilové radarové zariadenie krátkeho dosahu nainštalované v ktoromkoľvek vozidle okrem prípadov, kedy bolo takéto zariadenie pôvodne nainštalované alebo kedy nahrádza zariadenie takto nainštalované do vozidla registrovaného, uvedeného na trh v Spoločenstve alebo uvedeného do prevádzky pred ►M1 týmito dátumami ◄ .

▼M1

Dátum 1. januára 2018 sa však predĺži o 4 roky pre automobilové radarové zariadenie krátkeho dosahu namontované do motorových vozidiel, pre ktoré bola podaná žiadosť o typové schválenie podľa článku 6 ods. 6 smernice Európskeho parlamentu a Rady 2007/46/ES ( 1 ) a bolo im udelené pred 1. januárom 2018.

▼B

Článok 4

Rádiové frekvenčné spektrum v pásme 24 GHz sa uvedie k dispozícii pre ultra-širokopásmovú (UWB) časť automobilového radarového zariadenia krátkeho dosahu s maximálnou strednou hustotou výkonu -41,3 dBm/MHz efektívneho izotropného vyžiareného výkonu (e.i.r.p.) a s maximálnou hustotou výkonu 0 dBm/50MHz e.i.r.p. okrem frekvencií nižších ako 22 GHz, kde maximálna stredná hustota výkonu bude obmedzená na -61,3 dBm/MHz e.i.r.p.

Rádiové frekvenčné spektrum v pásme 24,05–24,25 GHz sa vymedzuje pre režim/zložku úzkopásmového vysielania, ktoré sa môže skladať z nemodulovaného nosiča s maximálnym špičkovým výkonom 20 dBm e.i.r.p. a z pracovného cyklu obmedzeného na 10 % maximálneho vysielania vyššieho ako -10 dBm e.i.r.p.

Vysielanie v pásme 23,6–24,0 GHz pod uhlom 30o a väčším nad horizontálnou rovinou zoslabne minimálne o 25 dB pri automobilovom radarovom zariadení krátkeho dosahu uvedeného na trh pred rokom 2010 a po tomto roku minimálne o 30 dB.

Článok 5

1. Nepretržitá dostupnosť rádiového frekvenčného spektra v pásme 24 GHz na účely automobilového radaru krátkeho dosahu sa bude neustále skúmať, aby sa zabezpečilo, že hlavný predpoklad otvorenia tohto pásma pre takýto systém zostáva platný, čo znamená, že sa nespôsobuje žiadne škodlivé rušenie ostatným užívateľom pásma, a to najmä prostredníctvom včasného overenia:

a) celkového počtu vozidiel registrovaných, uvedených na trh alebo uvedených do prevádzky v každom členskom štáte, ktoré sú vybavené automobilovým radarom krátkeho dosahu v pásme 24 GHz, aby sa overilo, že tento počet neprekročí 7 % celkového počtu vozidiel v obehu v každom členskom štáte;

b) či boli členskými štátmi alebo výrobcami a dovozcami sprístupnené zodpovedajúce informácie, pokiaľ ide o počet vozidiel vybavených radarom krátkeho dosahu v pásme 24 GHz na účely účinného sledovania využitia pásma 24 GHz automobilovým radarovým zariadením krátkeho dosahu;

c) či samostatné alebo kumulatívne použitie automobilového radaru krátkeho dosahu v pásme 24 GHz nespôsobuje alebo pravdepodobne nebude spôsobovať v krátkom časovom období škodlivé rušenie ostatným užívateľom pásma 24 GHz alebo priľahlých pásiem v minimálne jednom štáte, bez ohľadu na to, či bola resp. nebola dosiahnutá prahová hranica uvedená v písm. a);

d) či ►M1 sú referenčné dátumy ◄ aj naďalej ►M1 vhodné ◄ .

▼M1 —————

▼M1

4. Členské štáty pomáhajú Komisii vykonávať skúmanie uvedené v odseku 1 tým, že zabezpečia, aby sa potrebné informácie získali a poskytli Komisii včas, najmä pokiaľ ide o informácie stanovené v prílohe.

▼B

Článok 6

1. Automobilové radarové zariadenie krátkeho dosahu inštalované vo vozidlách funguje iba pokiaľ je vozidlo v chode.

2. Automobilové radarové zariadenie krátkeho dosahu uvedené do prevádzky v Spoločenstve zabezpečí ochranu rádioastronomických staníc prevádzkujúcich v 22,21–24,00 GHz pásme rádiového spektra a uvedených v článku 7 prostredníctvom automatickej deaktivácie vo vymedzenej ochrannej zóne alebo prostredníctvom ďalšej metódy, ktorá poskytuje rovnocennú ochranu týchto staníc bez zásahu vodiča.

3. Odchylne od odseku 2 sa do dátumu prechodu prijíma manuálna deaktivácia pre automobilové radarové zariadenie krátkeho dosahu, ktoré bolo uvedené do prevádzky v Spoločenstve a ktoré funguje v rádiovom frekvenčnom spektre v pásme 24 GHz.

Článok 7

Každý členský štát si na svojom území určí príslušné vnútroštátne rádioastronomické stanice, ktoré budú chránené v súlade s článkom 6 ods. 2, a vlastnosti ochranných zón týkajúce sa každej stanice. Tieto informácie spolu s vhodným odôvodnením budú po prijatí tohto rozhodnutia oznámené Komisii do šiestich mesiacov a uverejnené v Úradnom vestníku Európskej únie.

Článok 8

Toto rozhodnutie je adresované členským štátom.









PRÍLOHA

Informácie požadované na sledovanie používania rádiového frekvenčného spektra v pásme 24 GHz automobilovými radarmi krátkeho dosahu

Táto príloha stanovuje v súlade s článkom 5 údaje požadované na overovanie rozšírenia motorových vozidiel vybavených radarom krátkeho dosahu v každom členskom štáte Európskej únie. Tieto údaje sa použijú na výpočet podielu vozidiel vybavených radarom krátkeho dosahu fungujúceho v pásme 24 GHz v porovnaní s celkovým počtom vozidiel v obehu v každom členskom štáte.

▼M2

Nasledujúce údaje sa získavajú na žiadosť Komisie:

▼B

1. počet vozidiel vybavených radarom krátkeho dosahu fungujúcim v pásme 24 GHz vyrobených a/alebo uvedených na trh a/alebo prvýkrát zaregistrovaných v referenčnom roku v Spoločenstve;

2. počet vozidiel vybavených radarom krátkeho dosahu fungujúcim v pásme 24 GHz, ktoré boli dovezené z krajín mimo Spoločenstva v referenčnom roku;

3. celkový počet vozidiel v obehu v referenčnom roku.

Ku všetkým údajom musí byť pripojené hodnotenie o spoľahlivosti získaných informácií.

Okrem uvedených údajov sa včas poskytnú všetky ostatné príslušné informácie, ktoré by Komisii pomohli udržať si primeraný prehľad o pokračujúcom využívaní pásma 24 GHz automobilovými radarovými zariadeniami krátkeho dosahu vrátane informácií o:

— súčasných a budúcich trendoch na trhu v rámci Spoločenstva a mimo neho,

— následnom trhovom predaji a úprave zariadenia,

— stave pokroku v oblasti alternatívnych technológií a aplikácií, najmä pokiaľ ide o automobilové radary krátkeho dosahu fungujúce v pásme 79 GHz v súlade s rozhodnutím 2004/545/ES.